钦定古今图书集成/明伦汇编/氏族典/第237卷 > 张胄元
## 钦定古今图书集成/明伦汇编/氏族典/第237卷 > 张胄元

按《隋书张胄元传》：“胄元，渤海蓨人也。博学多通，尢精
术数。冀州刺史赵煚荐之，高祖，征授云骑尉，直太史，
参议律历事。时辈多出其下。由是太史令刘晖等甚
忌之。然晖言多不中，胄元所推步甚精密，上异之，令
杨素与术数人立议六十一事，皆旧法久难通者，令
晖与胄元等辩析之。晖杜口一无所答，胄元通者五”
十四焉。由是擢拜员外散骑侍郎，兼太史令，赐物千
段。大业中，卒官。